Afgebaken - INK - INK Afgebaken - INK
Datum gepubliseer: 23 Januarie 2020 Aantal woorde: 105 61 Kere gelees ♥1
tussen teer en draad
het Hy sy verfkwas geswaai
uitbundige pers laat drup uitgevlok
soos op ‘n modepop se rok
wit witjies dartel en fladder
met engelvlerkies wat witsag wapper
op en af oor kleureprag
op ‘n mooie dag
afgebaken tussen teer en draad
dis waar die reën eerste kon seën
glyspoel en streel
op die barre grond
vetronde druppels kon
speelspat oor saadjies
strelend oor my hartspaadjies
plasse blinkend in goue son
grassade drawwend in die wind
laat my dans soos ‘n gelukkige kind
reisend saam met die wind